4.1.2023.
HR
Službeni list Europske unije
L 2/17
(7)
Agencija je u svojem znanstvenom mišljenju zaključila da su bjelančevine graška i riže fermentirane s micelijima gljive Lentinula edodes sigurne u predloženim uvjetima upotrebe.
Stoga se u tom znanstvenom mišljenju iznosi dovoljno informacija na temelju kojih se može utvrditi da fermentirane bjelančevine graška i riže ispunjavaju uvjete za stavljanje na tržište u skladu s člankom 12. stavkom 1.
Uredbe (EU) 2015/2283 kada se upotrebljavaju u pekarskim proizvodima, kruhu, pecivima, krutonima, pizzi, žitaricama za doručak, žitnim pločicama, napitcima na bazi voća i povrća, praškovima za instant-napitke, slasticama od kakaa i čokolade, mliječnim analozima i nemliječnim zamjenama za jedan ili više obroka pri redukcijskoj dijeti, fermentiranim proizvodima na bazi mlijeka, proizvodima na bazi tjestenine, mesnim pripravcima i mesnim proizvodima, juhama (gotovim) i koncentratima juhe ili juhama u prahu, salatama, mesnim analozima, napitcima na bazi mlijeka i zamjenama za jedan obrok pri redukcijskoj dijeti, namijenjenima općoj populaciji.
(8)
Agencija je u svojem znanstvenom mišljenju također navela da se njezin zaključak o sigurnosti nove hrane temelji na znanstvenim studijama i podacima iz detaljnog opisa proizvodnog postupka i analiza sastava nove hrane iz dokumentacije podnositelja zahtjeva, bez kojih ne bi mogla ocijeniti novu hranu i donijeti svoj zaključak.
(9)
Komisija je od podnositelja zahtjeva zatražila da dodatno pojasni dano obrazloženje u pogledu njegova zahtjeva za zaštitu vlasničkih prava nad tim znanstvenim studijama i podacima i da pojasni zahtjev za isključivo pravo upućivanja na te podatke, u skladu s člankom 26. stavkom 2. točkom (b) Uredbe (EU) 2015/2283.
(10)
Podnositelj zahtjeva izjavio je da je u trenutku podnošenja zahtjeva bio nositelj vlasničkih i isključivih prava upućivanja na znanstvene studije i podatke o detaljnom opisu proizvodnog postupka i analizama sastava nove hrane te da treće osobe ne mogu zakonito pristupiti tim podacima, koristiti se njima ili upućivati na njih.
(11)
Komisija je ocijenila sve informacije koje je dostavio podnositelj zahtjeva te zaključila da je dostatno potkrijepio ispunjenje zahtjeva utvrđenih u članku 26. stavku 2.
Uredbe (EU) 2015/2283.
Stoga bi znanstvene studije i podatke o detaljnom opisu proizvodnog postupka i analizama sastava nove hrane trebalo zaštititi u skladu s člankom 27. stavkom 1.
Uredbe (EU) 2015/2283.
U skladu s tim, samo bi podnositelju zahtjeva trebalo odobriti stavljanje bjelančevina graška i riže fermentiranih s micelijima gljive Lentinula edodes na tržište u Uniji tijekom razdoblja od pet godina od stupanja na snagu ove Uredbe.
(12)
Međutim, ograničavanje odobrenja nove hrane i upućivanja na znanstvene studije i podatke iz dokumentacije podnositelja zahtjeva isključivo za potrebe podnositelja zahtjeva ne sprečava druge podnositelje zahtjeva da zatraže odobrenje za stavljanje na tržište iste nove hrane, pod uvjetom da se njihov zahtjev temelji na zakonito pribavljenim informacijama koje podupiru takvo odobrenje.
(13)
Primjereno je da se pri uvrštavanju bjelančevina graška i riže fermentiranih s micelijima gljive Lentinula edodes kao nove hrane na Unijin popis nove hrane navedu informacije iz članka 9. stavka 3.
Uredbe (EU) 2015/2283.
(14)
Bjelančevine graška i riže fermentirane s micelijima gljive Lentinula edodes trebalo bi uvrstiti na Unijin popis nove hrane utvrđen u Provedbenoj uredbi (EU) 2017/2470.
Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.
(15)
Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU UREDBU:
Članak 1.
(1) Odobrava se stavljanje bjelančevina graška i riže fermentiranih s micelijima gljive Lentinula edodes (šitake) na tržište u Uniji.
Bjelančevine graška i riže fermentirane s micelijima gljive Lentinula edodes (šitake) uvrštavaju se na Unijin popis nove hrane utvrđen u Provedbenoj uredbi (EU) 2017/2470.